 Dịka a sị na ọ na-abụ mmadụ lechaa ndụ ya anya, o were aka ya nye onwe ya aha, otu nwa amadi ahụ a na-anụ aha ya anụ nigwù nokwe ndọrọ ndọrọ ọchịchị nala Nigeria, ma bụrụkwa onye na-anọchite anya ọgbọ nta nkwàdo mpaghara Ọdịda Kogi Kogi,West nụlọ ọgbakọ Sineeti ala anyị, bụ maazị Dino Melaye ekwuola na ya dị nnọọ ka akpa amụ ebule oke atụrụ, dịka o lechaara anya nihe megoro na ndụ ya nsó-nsó a.  Maazị Melaye kwuputara nke a nozi ọ kụpụrụ ụbọchị Tuzdee site nakara nzìkọrịta ozi Instagram ya. Nịkọwaru nke ahụ nisi, o mere ka a mara na ihe e jiri mara akpa amụ èbùlè bụ na a yọgharịchaa ya elu yọgharịchaa ya àlà, ọ kwụrụkwa ebe ọ kwụ, na ọ gaghị ada ada ma ya fọdụzie ịkwụsị ịrụ ọrụ. Niwète nke ahụ na ndụ ya, o kwuru na na-agbanyeghị ihe ọ sọrọ sị yọgharịba ma ọ bụ chịgharịba ya, e mechaa ihe niile ahụ, na ya ka ga-akwụrụkwa ebe ọ kwụ, dịka akpa amụ ebule, maka na Chineke kàrịrị ndị na-ayọgharị ya.Anyị ga-echèta na ya bụ nwa amadi bụ onye ndị uwe ojii nwụchikọrọ ma jụkwa ịhapụ ya na mbụ, na-agbanyeghị ntụzi aka ụlọ ikpe nyere ka a tọhapụ ya, ma ọ bụrụ na o mezuo ihe a gwara ya mèé iji gbapụta onwe ya.Otu ọ dị, mpaghara Maịtama nke ụlọ ikpe ukwu dị nAbụja nọrọ nụbọchị Frayịdee gara aga wee tọhapụ ya bụ nwa amadi site ninye ya ọnọdụ kpọrọ akpọ ọ ga-agbasò ma mezupụta, ka o wee ga hụ dọkịta ya, dịka o nyere mkpesa na ahụ esichaghịzị ya ike kemgbe abalị anọ nke ọnwa Jenụwarị ahọ a o jiri nọrọ naka ndị uwe ojii. 